5. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 47007 της 12/24 Νοεμ. 1954 Περί χαρακτηρισμού Τουριστικών Επαγγελμάτων. Εν όψει του εδαφ. 1 του άρθρ.1 του Ν.Δ. 688/1948 «περί τροποποιήσεως και συμπληρώσεως της κειμένης νομοθεσίας περί Σχολής Τουριστικών Επαγγελμάτων κλπ.», της παρ. 1 του άρθρ. 4 του Α.Ν. 566/1937 «περί μετατροπής της Επαγγελματικής Ξενοδοχειακής Σχολής εις Σχολήν Τουριστικών Επαγγελμάτων», του Ν.Δ. 2116/1943 «περί αναπροσαρμογής των πόρων κλπ.» και του από 9/16.7.1954 Β.Δ/τος «περί Διοικήσεως της Σχολής Τουριστικών Επαγγελμάτων. Περιορίζομεν εκ των τουριστικών επαγγελμάτων άτινα υποχρεούνται εις την καταβολήν των υπέρ της Σχολής τουριστικών επαγγελμάτων εισφορών, μόνον εις: 1.Τα ξενοδοχεία και οικοτροφεία εν γένει απάσης της επικρατείας από της Τετάρτης (δ΄) και ανωτέρων τάξεων. 2.Τα εστιατόρια, ζυθεστιατόρια, ζυθοπωλεία, οινομαγειρεία, ταβέρνας, μπαρ, μπουφέδες και λοιπά ομοειδή από Πρώτης (α΄) και ανωτέρω κατηγοριών της περιοχής τέως Διοικήσεως Πρωτευούσης, των Πρωτευουσών Νομών, των Λουτροπόλεων, των αρχαιολογικών χώρων, των κέντρων θερινών και χειμερινών διαμονών, των τουριστικών τόπων και των πόλεων εν γένει της λοιπής επικρατείας των εχουσών πληθυσμόν άνω 10.000 κατοίκων. 3.Τα ζαχαροπλαστεία, καφεζαχαροπλαστεία, παγοτοπωλεία και λοιπά ομοειδή από της Πρώτης (α΄) και ανωτέρω κατηγοριών ολοκλήρου της χώρας υπό τους περιορισμούς της προηγουμένης παραγράφου. 4.Τα κέντρα διασκεδάσεως, τα κοσμικά κέντρα και λοιπά ομοειδή από της Δευτέρας (β΄) και ανωτέρω κατηγοριών ολοκλήρου της χώρας υπό τους περιορισμούς της 2ας παραγράφου της παρούσης. 5.Τα τουριστικά γραφεία, γραφεία ταξειδίων και λοιπά ομοειδή εν γένει απάσης της χώρας. 6.Ωσαύτως καθορίζομεν ως ανήκοντα εις τουριστικά επαγγέλματα τους θαλαμηπόλους των επιβατικών πλοίων. 